
But it is good a man ben at his large. Hire brighte heer was kempt, untressed al j A coroune of a grene ok cerial Upon hire heed was set fill faire and meete. Tuo fyres on the auter gan sche beete, And dide hire thinges, as men may biholde In Stace of Thebes, and thise bokes olde. Whan kyndled was the fyr, with pitous cheere Unto Dyane sche spak, as yt may heere.
* O chaste goddesse of the woodes greene, To whom bothe hevene and erthe and see is seene, Queen of the regne of Pluto derk and lowe, Goddesse of maydens, that myn herte hast knowe Ful many a yeer, and woost what I desire, As keep me fro thi vengeaunce and thin yre, That Atheon aboughte trewely: Chaste goddesse, wel wost thou that I Desire to ben a mayden al my lyf, Ne nevere wol I be no love ne wyf. I am, thou wost, ^it of thi compainye, A mayde, and love huntyng and vfenerye, And for to walken in the woodes wylde, And nou^t to ben a wyf, and ben with chylde. Nought wol I knowe the compainye of man. Now help me, lady, syth ye may and kan, For tho thre formes that thou hast in the, And Palamon, that hath such love to me, And eek Arcite, that loveth me so sore, This grace I praye the withouten more, As sende love and pees betwixe hem two; And fro me torne awey here hertes so, That al here hoote love, and here desir, And al here bisy torment, and here fyr Be queynt, or turned in another place; And if so be thou wolt do me no grace, Or if my destyne' be schapen so, That I schal needes have on of hern two,